Zain Verjee
Zain Verjee (alizaliwa 11 Februari 1974) ni mwandishi wa Kanada mwenye asili ya Kihindi aliyezaliwa na kulelewa nchini Kenya. Hivi sasa ni mtangazaji wa habari katika kipindi cha CNN cha World Report yaani ripoti ya dunia nzima, kipindi hiki huandaliwa jijini London,Uingereza. Hapo awali, yeye alifanya kazi kama msoma habari katika kipindi cha The Situation Room, mwanahabari mshirika wa idara ya serikali na mtangazaji mwenza wa kipindi cha CNN cha Your World Today.